
Ministru kabineta rīkojums Nr. 476
Rīgā 2022. gada 6. jūlijā (prot. Nr. 35 18. §)
Par Augšdaugavas novada pašvaldības nekustamā īpašuma "Lauksaimniecības un industriālās tehnikas poligons" Višķu pagastā, Augšdaugavas novadā, pārņemšanu valsts īpašumā
· 1. Ņemot vērā, ka Augšdaugavas novada pašvaldības īpašumā nodotais nekustamais īpašums "Lauksaimniecības un industriālās tehnikas poligons" (nekustamā īpašuma kadastra Nr. 4498 005 0781) – zemes vienība (zemes vienības kadastra apzīmējums 4498 005 0458) 2,12 ha platībā – Višķu pagastā, Augšdaugavas novadā, vairs netiek izmantots Ministru kabineta 2015. gada 17. jūlija rīkojuma Nr. 394 "Par Viduslatgales Profesionālās vidusskolas likvidāciju" 18. punktā minētās funkcijas īstenošanai, un ievērojot minētā rīkojuma 19. punktā noteikto nosacījumu, saskaņā ar Publiskas personas mantas atsavināšanas likuma  42. panta pirmo daļu un 43. pantu pārņemt minēto nekustamo īpašumu bez atlīdzības valsts īpašumā un nodot Izglītības un zinātnes ministrijas valdījumā.
· 2. Izglītības un zinātnes ministrijai pārņemt no Augšdaugavas novada pašvaldības šā rīkojuma 1. punktā minēto nekustamo īpašumu un normatīvajos aktos noteiktajā kārtībā ierakstīt zemesgrāmatā uz valsts vārda Izglītības un zinātnes ministrijas personā.

